钦定古今图书集成/明伦汇编/氏族典/第392卷 > 李行简
## 钦定古今图书集成/明伦汇编/氏族典/第392卷 > 李行简

按《宋史李行简传》：“行简，字易从，同州冯翊人。中进士
第，起家陇州司理参军，徙彭州军事推官，改著作郎，
再迁太常博士，知坊州。王嗣宗荐为监察御史，王旦
数称其才，真宗雅亦知之。再迁侍御史，擢龙图阁待
制，历尚书刑部郎中。帝数幸龙图阁，命讲《周易》，间访
大臣能否，行简所对无怨昵，各道其所长，人以为长
者。”久之，拜右谏议大夫、集贤院学士。乾兴初，改给事
中。以足疾请外，得知河中府，徙虢州，卒。